section_heading: Radnja
paragraph_text: Na ulici slučajno susreće istog vozača taksija kojem je ostao dužan. Paul daje vozaču novčanicu od 20 dolara koju je uzeo iz Kikina potkrovlja, ali vozač samo zgrabi novčanicu i ode u znak osvete za prethodnu prijevaru. Paul u to nailazi na još jednu čudnu ženu koja izlazi iz taksija, zvana Gail (Catherine O'Hara). U Gaileinu stanu, Paul je upita može li se poslužiti njezinim telefonom kako bi nazvao prijatelja iz kvarta i zamolio ga za prijevoz. Nakon što je dobio broj na informacijama, Gail raspoloženo počne okretati brojeve, a Paul se zbuni i zaboravi broj koji je upravo dobio. Čudna i histerična Gail tada provali kako je vidjela sladoledara u blizini te da će ga on rado povesti. No, nakon što su došli do uličice u kojoj je parkiran kamion, Gail ugleda Paula na posteru na kojem stoji da ga traže (ista slika koju je naslikala Julie) na zidu i iskoristi zviždaljku kako bi dozvala podivljalu rulju koja postaje sve veća. Paul je prisiljen bježati po cijenu života. Pobjegne od rulje utrčavši u uličicu i sakrije se na vrhu požarnih stuba. Zatim ugleda ubojstvo u stanu preko puta, gdje žena upuca nasilnog muža. "Vjerojatno će me i za to optužiti", kaže Paul mrmljajući sebi u bradu. mini|desno|225px| Na ulici nailazi na sramežljivog homoseksualca, Alexa (Robert Plunket), i dopušta sam sebi da 'bude pokupljen' kako bi ušao u muškarčev stan. Paul upita može li nazvati policiju i pokuša uvjeriti narednika u policijskoj postaji kako želi prijaviti nasilnu skupinu koja mu ugrožava život. Nevjerojatno, policajac mu spusti slušalicu misleći da je riječ o šali. Iscrpljen, Paul počne Alexu govoriti isprekidanim monologom o događajima te noći. Nakon 30 ili više minuta, Paul završava priču: "Samo sam htio otići iz stana, možda upoznati zgodnu djevojku... a sada moram umrijeti zbog toga?!" "Zašto jednostavno ne odeš kući?", upita Alex. "Zar ne misliš da sam to već bio pomislio?", uzvikne Paul. Zatim na ulici ugleda Julie kako na rasvjetni stup stavlja poster. Otrči na ulicu i zvone ju, ali ona ga samo prezirno pogleda i ode na biciklu. Paul ugleda desetke postera na kojima piše kako je tražen na svakom uglu i počne ih trgati shvativši kako mu je Julie smjestila kako bi mu se osvetila što ju je ostavio.